**KILPAILUOHJEET ESPOONLAHDEN UINNIT**

**ESPOO 1.3.2020**

**KILPAILUPAIKKA**

Espoonlahden uimahalli, Espoonlahdenkuja 4, 02320 Espoo, p. 09-81657562

**KISATOIMISTO**

Kisatoimisto sijaitsee katsomon ylätasanteen starttipäädyssä.

Kisatoimisto on avoinna klo 11:00 ja koko kilpailujen ajan ja puoli tuntia kilpailun päättymisen jälkeen.

**AIKATAULU**

Kilpailun aikataulu löytyy LiveTiming-järjestelmästä osoitteesta www.livetiming.fi/index.php?cid=5409 Jakson aikana aikatauluun tulevista merkittävistä muutoksista tiedotetaan kuulutuksilla.

**VERRYTTELY**

Verryttely alkaa lähtöpäädyssä radoilla 5-8 klo 11:30 ja loppuu 11:50. Verryttely kilpailun aikana tapahtuu kahvion päädyn puolella allasta. Kilpailut uidaan radoilla 5-8.

**AVAINRANNEKKEET**

Avainrannekkeet jaetaan ja kuitataan seuroittain kisatoimistossa minne ne myös palautetaan kilpailun jälkeen.

Palauttamattomista avainrannekkeista peritään maksu, 15 € / kpl.

**LÄHTÖLISTAT**

Käsiohjelmia ja lähtölistoja jaetaan kisatoimistosta seuroittain.

Pyritään käyttämään ensisijaisesti sähköisiä lähtölistoja paperin säästämiseksi. Sähköiset lähtölistat löytyvät livetimingista.

**JÄLKI-ILMOITTAUTUMINEN**

Jälki-ilmoittautuminen on mahdollista kilpailun peruutusaikaan saakka eli klo 11:00 asti.

**PERUUTUKSET**

Kilpailijan osallistuminen yhteen tai useampaan lajiin voidaan peruuttaa.  Peruutukset tehdään kisatoimistoon viimeistään tuntia ennen kilpailun alkua.

**PUKUTILAT**

Pukukaapit toimivat avainrannekkeilla. Tarkastakaa, että kaapissa olevat varusteet eivät paina ovea lukon häiriöttömän toiminnan varmistamiseksi.

**KERÄILY**

Keräily eli eriin järjestäytyminen tapahtuu lähtöpäädyn sivulla. Tulethan ajoissa!

**YLEISÖKATSOMO**

Lasipurkkien vieminen katsomoon ja allasalueelle on kielletty loukkaantumisriskin vuoksi.
Jokaista katsomossa vierailijaa pyydetään huolehtimaan katsomon siisteydessä ja laittamaan roskat allasalueella oleviin roskiksiin.

**TULOSPALVELU**

Kilpailuissa käytetään sähköistä tulospalvelua Livetimingissä. Tulokset löytyvät myös katsomon ylätasanteen ikkunasta.

**PALKINTOJEN JAKO**

Kilpailuissa palkitaan kolme parasta poikaa/miestä ja kolme parasta tyttöä/naista joka lajissa ja joka luokituksessa mitalilla. Palkinnot jaetaan lajien 10, 20 ja 21 jälkeen.

**RUOKAILU**

Kilpailujen aikana palvelee uimahallin kahvio [Windyday](http://www.windyday.fi/) ([www.windyday.fi](http://www.windyday.fi/)),

**LÄÄKÄRI**

Kilpailun aikana uimahallin kahvion puoleisessa päädyssä sijaitsevasta hallinvalvojan huoneesta löytyy ensiaputarvikkeet ja myös kisatoimistossa on ensiapulaukku.  Kisapaikalla ei ole erikseen varattua lääkäriä. Akuutissa tapauksessa tukeudutaan kaupungin sairaanhoitopalveluun (112) ja toimitaan hallin valvojan ohjeiden mukaisesti.

**LÖYTÖTAVARAT**

Löytötavarat kootaan jaksojen jälkeen kisatoimistoon ja kilpailujen jälkeen löytötavaroita voi tiedustella Cetuksen kilpailukoordinaattorilta kahden viikon ajan kilpailuiden päättymisen jälkeen (arvokilpailut@cetus.fi). Löytötavarat lähetetään vastaanottajan kustannuksella tai erikseen sovitusti nouto.

**PARKKIPAIKAT**

Uimahallin edessä olevalla hallin parkkipaikalla ei ole pysäköintiajan valvontaa kisaviikonloppuna. Alue on muuten pysäköinnin valvonnan piirissä ja alueella on aluepysäköintikielto. Viereisen kuntosalin parkkipaikat ovat ainoastaan kuntosalin asiakkaiden käytettävissä.

Lisäparkkipaikkoja on saatavilla Espoonlahden lukion parkkipaikalla (Opettajantie 3, uimahallin takana), josta on n. 500 m kävelymatka hallille sekä Storängens skolan pihalla (Espoonlahdentie 10), josta on noin 200 metrin matka uimahallille metsän läpi kävelytietä.

**Tervetuloa Espoonlahden uimahalliin kisaamaan!**